Kirgisies - Wikipedia
Hierdie artikel handel oor die taal. Vir die etniese groep, sien Kirgisiërs.
кыргызча, قىرعىزچا, kyrgyzcha of кыргыз тили, قىرعىز تىلى, kyrgyz tili
Gepraat in: Kirgisië
Totale sprekers: 4,6 miljoen
Amptelike taal in: Kirgisië
Gereguleer deur: Kirgisiese taalagentskap
Die Kirgisiese Cyrilliese alfabet
Kirgisies (кыргызча, قىرعىزچا, kyrgyzcha, [qɯɾʁɯzʧɑ] of кыргыз тили, قىرعىز تىلى, kyrgyz tili, [qɯɾʁɯz tili]) is 'n Turkse taal wat deur sowat 4,6 miljoen mense in Kirgisië, Afganistan, Tadjikistan, Oesbekistan, Pakistan en die Volksrepubliek China gepraat word. Dit is die vyfde mees algemene taal van Sentraal-Asië naas Oesbekies, Kasaks, Tadjiks en Turkmeens asook die sewende mees gesproke Turkse taal naas Turks, Azerbeidjans, Oesbekies, Kasaks, Oeigoers en Turkmeens. Kirgisies is die amptelike taal van die Republiek van Kirgisië en verwant aan Kasaks.
Kirgisies word amptelik met 'n aangepaste Cyrilliese alfabet geskryf, maar op die internet word ook 'n variant van die Latynse alfabet gebruik. In Afganistan en die Volksrepubliek China word 'n aangepaste Arabiese alfabet gebruik.
Na die verbrokkeling van die Sowjetunie (aan die begin van die 1990's) het die regerings van die Sentraal-Asiatiese lande met Turkse tale op die amptelike gebruik van die nuwe Turks-Latynse alfabet besluit. Vir Kirgisies en Kasaks het 'n kommissie 'n gemeenskaplike alfabet uitgewerk.
Deesdae is Russies steeds die belangrikste taal in die groot stede, soos Bisjkek, terwyl Kirgisies sy waarde en invloed veral onder die jongmense verloor.
↑ (en) “Ethnologue: Languages of the World, Seventeenth edition, Kyrgyz”. Ethnologue. URL besoek op 18 Oktober 2015.
↑ (ru) Президент Турции Гюль в Астане уговаривает Н.Назарбаева перейти на латинский алфавит
↑ (en) “Ferdinand, S. & Komlósi, F. 2016. Vitality of the Kyrgyz Language in Bishkek”. IJORS 5-2, bl. 210-226. URL besoek op 10 September 2016.
Wikimedia Commons het meer media in die kategorie Kirgisies.
Wikiwoordeboek het 'n inskrywing vir Kirgisies.
Sien gerus Wikipedia se uitgawe in Kirgisies
Ontsluit van "https://af.wikipedia.org/w/index.php?title=Kirgisies&oldid=1825579"
Tale van Afghanistan
Tale van Tadjikistan
Die bladsy is laas op 22 September 2018 om 21:01 bygewerk.